Hartis har aldri vært profesjonell fotballspiller. I tiden 1987–1990 jobbet han som keepertrener for ungdommer i Sheffield United. Deretter fulgte seks år med studier og trenerjobb i Pennsylvania i USA, før han returnerte til England hvor han var innom Leeds United og Leicester City før han i 1997 ble keepertrener i Manchester Uniteds ungdomsavdeling under Alex Ferguson. I 2008 ble han innlemmet i støtteapparatet til førstelaget.